Diari Oficial de la Generalitat Valenciana


Sumari del DOGV 6668, del 12-12-2011 (2011/12947)

RESOLUCIÓ de 15 de novembre de 2011, de la consellera de Turisme, Cultura i Esport i presidenta de l'Agència Valenciana del Turisme, per la qual s'atorga la declaració de festa d'interés turístic provincial de la Comunitat Valenciana a la Romeria d'Altura al Santuari de la Cova Santa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12545


Data del document
:   15-11-2011

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ de 15 de novembre de 2011, de la consellera de Turisme, Cultura i Esport i presidenta de l'Agència Valenciana del Turisme, per la qual s'atorga la declaració de festa d'interés turístic provincial de la Comunitat Valenciana a la Romeria d'Altura al Santuari de la Cova Santa.  
  
 [2011/12745]  
Vista la sol·licitud presentada per l'Ajuntament d'Altura en data 23 de juny de 2011, on es demana la declaració de festes d'interés turístic provincial de la Comunitat Valenciana per a les celebracions constitutives de la Romeria d'Altura al Santuari de la Cova Santa.  
Després de l'estudi de la documentació que es troba en poder d'esta conselleria i vista la proposta de resolució de la directora general de Turisme i directora de l'Agència Valenciana del Turisme de data 11 de novembre de 2011, per mitjà de la qual s'emet informe favorable la concessió de la mencionada distinció, de conformitat amb el que disposen els articles 3.1 b), 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de festa d'interés turístic provincial de la Comunitat Valenciana a les celebracions constitutives de la Romeria d'Altura al Santuari de la Cova Santa, d'Altura (Castelló).  
  
Segon  
Amb data la present resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, secció primera: Festes d'Interés Turístic.  
  
Tercer  
Amb independència de la seua publicació en el Diari Oficial de la Comunitat Valenciana, es notificarà la present resolució a l'Ajuntament d'Altura.  
  
  
Contra la present resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació o notificació de la resolució, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 15 de novembre de 2011.- La consellera de Turisme, Cultura i Esport i presidenta de l'Agència Valenciana del Turisme: Lola Johnson Sastre.